ታዳጊ ሀገራት ለዘላቂ የሀይል ልማት ትኩረት እንዲሰጡ ጠ/ሚ ሀይለማሪያም ጠየቁ
አዲስ አበባ፤ መስከረም 15/2006 (ዋኢማ) – ጠቅላይ ሚንስትር ሀይለማሪያም ደስአለኝ በልማት ወደ ኋላ የቀሩ ሀገራት ያለባቸውን የማህበራዊና ኢኮኖሚያዊ ችግሮችን ለመፍታት ዘላቂነትያለው የሀይል አቅርቦትን ለማረጋገጥ ጠንክረው መስራት እንዳለባቸው አሳሰቡ፡፡ጠቅላይሚንስትሩኢትዮጵያታዳሽሀይልንበመጠቀምዘላቂለሆነአቅርቦትእያደረገችያለውንእንቅስቃሴለአባልሀገራቱገለፃአድርገዋል፡፡በአለም ላይ ከሚገኙት 1.3 ቢልዮን የሚሆኑ የኤለየክትሪክ ሃይል ከማያገኙ ህዝቦች መካከል ከግማሽ በላይ የሚሆኑት በልማትወደ ኋላ በቀሩ ሀገራት ውስጥ ይገኛሉ፡ ፡ከነዚህም ውስጥ 79 በመቶ የሚሆኑት የኤሌክትሪክ አገልግሎት የማያገኙ ናቸው፡፡ ቤት ውስጥ በማብሰል ከሚወጣጭስ ደግሞ 4 ሚሊዮን የሚሆኑት በየአመቱ በአየር ብክለት ምክንያት ህይወታቸውን እንደሚያጡ መረጃዎች ያመላክታሉ፡፡ ለዚህ ችግር ቋሚ መፍትሄ የሚያስገኘው ደግሞ ቀጣይነት ያለው የሀይል አቅርቦትን ማረጋገጥ ሲቻል ብቻ ነው ይላሉ በአሜሪካ ኒዎርክ የመከሩት በልማት ወደ ኋላ የቀሩ ሀገራት አባላት፡፡በጉባኤው ላይ ንግግር ያደረጉት የኢፌድሪ ጠቅላይ ሚንስትር ሀይለማሪያም ደሳለኝ እንዳሉት ከታዳሽ ሃይል የሚመነጭ ኤሌክትሪክ ዘርፈ ብዙ ጥቅም እንደሚያስገኝ አስምረውበታል፡፡ ይህን በመገንዘብም ኢትዮጵያ በዘርፉ ያላትን አቅም ለመጠቀም የተለያዩ ፖሊሲዎችንና ስትራቴጂዎችን በመቅረጽ እየሰራች እንደምትገኝ ለተሳታፊዎች አስረድተዋል፡፡ “ተከታታይና ፈጣን እድገት ለማስመዝገብ ባስቀመጥ ነው እቅድ ላይ ለከባቢ አየር ለውጥ የማይበገርና ከብክለት ነጻ የሆነ ኢኮኖሚ ለመገንባት የሚያስችሉ ተግባራትን እያከናወንን ነው፡፡ ለዚህም እ.ኤ.አ በ2025 ወደ መካከለኛ ገቢ ያላቸው ሀገራት ተርታ እንሰለፋለን ብለን እናስባለን፡፡”በፍጥነት እያደገ ካለው የሀገሪቱ ኢኮኖሚ ጋር የሚጨምረውን የሃይል ፍላጎት ለማጣጣም እየተደረገ ያለውን ጥረት ገልፀው፣ በግንባታ ላይ ያለው ታላቁ የኢትዮጵያ ህዳሴ ግድብም ለችግሩ ዘላቂ መፍትሄ ይሰጣል ተብሎ እንደሚጠበቅም ተናግረዋል፡፡ጠቅላይ ሚንስትሩ እንዳሉት በልማት ወደ ኋላ የቀሩ ሀገራት በሀይል ዙሪያ ያለባቸውን ችግሮች ለመፍታት ከልማት አጋሮች እርዳታ ያስፈልጋቸዋል፡፡ የበለጸጉ ሀገራት በማደግ ላይ ያሉ ሀገራት ከብክለት ነፃ የሆነ ኢኮኖሚ ለመገንባት ለሚያደርጉት ጥረት የተጠናከረ የገንዘብና የቴክኖሎጂ ድጋፍ ሊያደርጉ ይገባልም ብለዋል፡፡ በተለይ ከብክለት ነፃ የሆነ የሀይል አማራጮችን የመገንባትና የማሰራጨት አቅማቸውን ለመደገፍ ትኩረት መሰጠት እንዳለበትም ተናግረዋል፡፡የተባበሩት መንግስታት ጠቅላላ ጉባኤ ያለፈውን የአውሮፓዊያን አመት የ2012ትን ዘላቂ የሃይል አቅርቦት ለሁሉም በሚል ማእቀፍ ማፅደቁ ይታወሳል፡፡ ማእቀፉ የዛሬ ሁለት አመት ይፋ የሆነውን በቱርክ የተካሄደውን የኢስታንቡል የድርጊት መርሃ ግብርን የደገፈ ነበር፡፡እንደ ኢሬቴድ ዘገባ መርሃ ግብሩ በወቅቱ ከነበሩት 48 በልማት ወደ ኋላ የቀሩ ሀገራት መካከል በፈረንጆቹ በ2020 ግማሽ ያክሉን መካከለኛ ገቢ ካላቸው ሀገራት መካከል መቀላቀል ያለመ ነበር፡፡ ወደዚህ ግብ ለመድረስ ሀገራቱ ታድያ በዋነኝነት መፍታት ከሚጠበቅባቸው ችግሮች ውስጥ ዘላቂ የሀይል ምንጭ አቅርቦትን ማረጋገጥ አንዱ ሲሆን በኒዮርክ የመከረው በልማቱ ወደኋላ የቀሩ ሀገራት ስብሰባም ይህን አጀንዳ የሚሊኒየሙ የልማት ግብ የማስፈፀሚያ ጊዜ ከተጠናቀቀ በኋላ በሚቀረፀው በአዲሱ አለም ዓቀፍ የልማት አጀንዳ ውስጥ መካተቱን እንደመፍትሄ አቅጣጫ አስቀምጠውታል፡፡